Game Interface

1. ข้อมูลพื้นฐาน : ชื่อผู้เล่น, เลเวลผู้เล่น, ค่าพลังงาน, ตำลึงทอง (เงิน Cash) และเหรียญเงิน (เงินภายในเกม)
2. แถบเมนูกิจกรรม : แถบนี้สามารถเลื่อนเข้า-ออกได้ โดยเมนูย่อยภายในแถบนี้จะเกี่ยวข้องกับกิจกรรม เช่น Login
3. แถบเมนูหลัก : ผู้เล่นสามารถใช้เมนูคำสั่งกิลด์, เพื่อน, ขุนพล, กระเป๋าสัมภาระ และร้านค้า ได้ที่นี่
4. โหมดการเล่น : ผู้เล่นสามารถคลิกโหมดที่ต้องการเล่นได้ที่นี่
5. เมนูย่อย : ผุ้เล่นสามารถใช้ฟังก์ชั่นระบบจดหมาย, ช่องสนทนา และการตั้งค่าระบบ ได้ที่นี่

## **ข้อมูลพื้นฐาน**

**ชื่อและเลเวลของผู้เล่น**

ภายในเกม Dynasty Warriors : Unleashed จะมีระบบเลเวลอยู่ด้วยกันหลายส่วน "Player Level-เลเวลของผู้เล่น" เป็นสิ่งที่สำคัญอย่างหนึ่ง เพราะการที่จะปลดล็อคระบบต่างๆ ภายในเกมได้ต้องเก็บเลเวลผู้เล่นให้ถึงตามที่กำหนดเสียก่อน ทั้งนี้ เลเวลของผู้เล่นกับเลเวลของขุนพลนั้นไม่มีความเกี่ยวข้องกัน เพียงแต่ไอคอนประจำตัวผู้เล่นจะเปลี่ยนไปตามการตั้งค่าหัวหน้าทีม หากใช้ขุนพลตัวไหนเป็นหัวหน้าทีมไอคอนประจำตัวผู้เล่นก็จะเปลี่ยนตามไปด้วย

**ค่า AP-Action Point**

ค่าพลังงาน-Action Point หรือ ค่า AP เป็นสิ่งสำคัญมากในการเข้าเล่นในโหมดการเล่นต่างๆ หากค่า AP หมดลงจะไม่สามารถใช้งานโหมดเล่นเหล่านั้นได้ ทุกครั้งที่เลเวลของผู้เล่นเพิ่มขึ้นก็จะได้รับ Max AP เพิ่มขึ้นด้วย เมื่อค่า AP หมดจะสามารถฟื้นฟูได้ 2 ช่องทาง คือ 1.รอเวลาค่า AP จะค่อยๆ ฟื้นฟูเอง หรือ 2.ใช้ทองซื้อไอเทม Single AP Bun (ซาลาเปา) จากร้านค้า Market ซาลาเปา 1 ลูกฟื้นฟูค่า AP 20 แต้ม

**ทอง (Gold)**

ทอง คือ ค่าเงินที่ผู้เล่นต้องเติมเงินเท่านั้นจึงจะมีได้ โดยสามารถซื้อทองได้ที่ร้านค้า Market ผู้เล่นสามารถใช้ทองแลกเปลี่ยนเป็นค่าเงินภายในเกมได้ นอกจากนั้นยังสามารถใช้ทองสุ่มขุนพลและแรร์ไอเทมได้ตามต้องการ

**เหรียญเงิน (Coins)**

เหรียญเงิน (Coin) คือค่าเงินภายในเกม ที่ผู้เล่นสามารถหาได้จากการเล่นในโหมดต่างๆ โดยเหรียญเงินมีความสำคัญในการใช้เป็นค่าใช้จ่ายในการใช้งานระบบ เช่น การปรับปรุงอาวุธ, การเลื่อนระดับอุปกรณ์ และเลื่อนระดับขุนพลเป็นต้น

## **เมนูกิจกรรม**

**Log in 7 วัน**

Log in 7 วัน คือ กิจกรรมที่ผู้เล่นสามารถเข้าเกมมาลงทะเบียนรับไอเทมได้วันละ 1 ครั้ง โดยสามารถลงทะเบียนต่อเนื่องกัน 7 วันติดกันก็ได้ หรือ จะลงทะเบียนรับแบบวันเว้นก็ได้ขอแค่เพียงให้ครบ 7 วัน โดยกิจกรรม Log in 7 วันนี้เมื่อลงทะเบียนครบแล้วจะลงทะเบียนรับไอเทมไม่ได้อีกจนกว่าระบบจะมีการเปลี่ยนของรางวัล

**Log in 28**

Log in 28 วัน คือ กิจกรรมที่ผู้เล่นสามารถเข้าเกมมาลงทะเบียนรับได้วันละ 1 ครั้ง และควรจะเข้ามาลงทะเบียนรับไอเทมต่อเนื่องทุกวันอย่าได้ลืม เพราะจะไม่มีการลงทะเบียนย้อนหลังทำให้เสียโอกาสไปฟรีๆ

**ความสำเร็จ-Success**

ความสำเร็จ-Success คือ ระบบที่จะช่วยเสริมให้ผู้เล่นมีจุดมุ่งหมายในการเล่น โดยเมื่อกดที่เมนูคำสั่งนี้ ระบบจะแสดงข้อมูลภารกิจที่ผู้เล่นควรไปทำให้ครบตามเงื่อนไขเพื่อรับรางวัลความสำเร็จ ทั้งนี้ขึ้นอยู่กับเลเวลของผู้เล่นด้วยว่าจะสามารถทำภารกิจนั้นๆ ได้หรือไม่

**สารบัญขุนพล-Index**

สารบัญขุนพล-Index คือ ระบบที่รวบรวมข้อมูลของขุนพลทุกตัวที่มีอยู่ภายในเกมโดยแยกออกเป็นแต่ละก๊ก ผู้เล่นสามารถคลิกที่ตัวขุนพลเพื่อเข้าไปดูข้อมูลสกิล, ค่าสเตตัส และทดลองฝึกใช้งานขุนพลตัวนั้นๆ ได้ด้วย

## **เมนูหลัก**

**กิลด์-Guild**

กิลด์-Guild : ผู้เล่นสามารถค้นหากิลด์เพื่อเข้าร่วม หรือจะสร้างกิลด์ของตนเองได้ที่นี่ และหลังจากเข้าสังกัดกิลด์ไปแล้ว เมื่อคลิกที่คำสั่งนี้จะเป็นการเข้าสู่หน้าระบบกิลด์ทันที (สามารถดูหลายละเอียดการขอเข้าร่วมกิลด์และการสร้างกิลด์ได้ที่หัวข้อ กิลด์-Guild)

**ระบบเพื่อน-Friend**

ระบบเพื่อน-Friend : ผู้เล่นสามารถเพิ่มเพื่อนได้ที่นี่ และระบบเพื่อนนี้มีความสำคัญเป็นอย่างมาก เพราะคุณสามารถเลือกตัวละครของเพื่อนไปช่วยสู้ในโหมดต่างๆ ได้ด้วย มีเพื่อนมากและเลเวลสูงยิ่งส่งผลดีต่อตัวคุณเอง

**ขุนพล-Officers**

ขุนพล-Officers : เมนูคำสั่งนี้จะทำให้คุณสามารถจัดการทุกอย่างที่เกี่ยวกับขุนพลทั้งการจัดทีม, สวมใส่อุปกรณ์, อัพเลเวล หรือ เลื่อนระดับดาว

**กระเป๋าสัมภาระ-Inventory**

กระเป๋าสัมภาระ-Inventory : ไอเทม, อุปกรณ์อาวุธ ชุดป้องกัน, อัญมณี ทุกอย่างล้วนเก็บไว้ที่นี่ คุณสามารถใช้งานฟังก์ชั่นที่เกี่ยวกับไอเทมเหล่านี้ได้ที่นี่ เช่น ขาย, อัพเกรด, ปรับปรุง และเลื่อนระดับดาว

**ร้านค้า Market**

ร้านค้า Market : คุณสามารถเติมเงินซื้อตำลึงทอง และซื้อแพคเกจดปรโมชั่นพิเศษ รวมไปถึงสุ่มขุนพล สุ่มอุปกรณ์สวมใส่ได้ที่นี่

## โหมดการเล่น

โหมดเนื้อเรื่อง-Campaign : คุณสามารถสนุกกับการเล่นแบบตะลุยด่าน ซึ่งแต่ละด่านก็จะมีความเชื่อมโยงกับเรื่องราวของสามก๊ก เมื่อผ่านด่านก็จะได้รับรางวัลเป็นค่า EXP, เหรียญเงิน และอุปกรณ์สวมใส่ต่างๆ โดยสามารถเลือกเล่นได้ทั้งแบบทั่วไป -Normal, ยาก-Hard และยากมาก

โหมดท้าทาย-Challenges : คุณสามารถพบกับการท้าท้ายแบบ Daily Trial, Boss Fight และ Exploration  โดยโหมความท้าทายนี้มีไว้เพื่อให้ผู้เล่นฟาร์มสะสมไอเทม, เงิน และอุปกรณ์สำคัญต่างๆ

โหมดสมรภูมิ-Battlefield : โหมดนี้จะมีมีโหมดย่อย ได้แก่ Raid, Arena, War Supply และ Skirmish ซึ่งคุณสามารถนำทีมขุนพลในสังกัดเข้าต่อสู้กับขุนพลของผู้เล่นคนอื่นๆ เพื่อชัยชนะและรางวัลได้ที่โหมดนี้

โหมดชัยชนะ-Conquest : เป็นการจัดทีมขุนพลเข้าร่วมกับสงครามแย่งชิงพื้นที่

## เมนูย่อย

ระบบจดหมาย-Mail : ระบบนี้มีความสำคัญเป็นอย่างยิ่ง นอกจากใช้ส่งข้อความหาเพื่อนแล้ว ยังมีไว้เพื่อใช้รับไอเทมรางวัลพิเศษจากกิจกรรมต่างๆ ที่ทีมงานจัดขึ้นด้วย

ระบบสนทนา-Chat Room : คุณสามารถสนทนากับผู้เล่นคนอื่นๆ ได้ที่นี่ โดยระบบสนทนาจะแยกเป็น 2 ส่วนคือ ช่องสนทานาทั้งหมด กับช่องสนทนากิลด์ (ผู้ที่มีกิลด์เท่านั้นจึงจะสามารถใช้ได้)

การตั้งค่า-Options : คุณสามารถตั้งค่าต่างๆ ของเดมได้ที่นี่ ทั้งรับคุณภาพกราฟิก, เปลี่ยนภาษา และดูข้อมูลไอดี รวมไปถึงการผูกไอดีด้วย